Класификация на информацията:
Ниво 0, TLP-WHITE

МИНИСТЕРСТВО НА ЗЕМЕДЕЛИЕТО И ХРАНИТЕ
Проект

Наредба за изменение и допълнение на Наредба № 8 от 2023 г. за условията и реда за прилагане на интервенциите от Стратегическия план за развитие на земеделието и селските райони за периода 2023 – 2027 г. в сектора на пчеларството
(обн., ДВ, бр. 54 от 2023 г.; изм. и доп., бр. 74 и 98 от 2023 г.)

§ 1. В чл. 9, ал. 4 се правят следните изменения:
1. В т. 1, изречение първо се изменя така: „са представени най-малко три съпоставими оферти и договор с избрания оферент за всеки заявен разход, в оригинал, когато са електронни документи, или сканирани копия на оригиналните документи;“, създава се ново изречение второ: „офертите следва да са издадени от лица, които не са свързани помежду си или с кандидата;“, а досегашните изречения второ и трето стават съответно изречение трето и четвърто.
2. В т. 2, изречение първо се изменя така: „в случай, че кандидатът не е избрал най-ниската оферта, следва да представи писмена обосновка за мотивите, обусловили избора му;“ а в изречение трето думите „запитване, оферти, решение и договор“ се заменят с „оферти и договор“.

§ 2. В чл. 12 се създава т. 7:
„7. сдружения, регистрирани по Закона за юридическите лица с нестопанска цел в обществена полза, които обединяват производители и преработватели на пчелни продукти.“.

§ 3. В чл. 13, ал. 1 се създава изречение второ: „В темите задължително се включват и въпроси за Натура 2000, свързани с целите на екологичната мрежа и ролята на земеделските стопани за постигането им.“.

§ 4. В чл. 14, ал. 4, т. 4 думите „по чл. 12, т. 1-3“ се заменят с „по чл. 14, т. 1-3 и 7“.

§ 5. В чл. 18 се правят следните изменения и допълнения: 
1. В ал. 1:
а) в  т. 1 думата „лицензирани“ се заменя с „разрешени“;
б) в т. 3 думата „лицензирани“ се заменя с „разрешени“.
2. В ал. 2:
а) създава се т. 3а:
„3а. заявените за финансиране ВЛП и средства за борба срещу агресорите и болестите в кошера са за до две третирания на пчелните семейства (пролетно и/или есенно), извършени в периода по чл. 5 за съответния прием;“;
б) в т. 4 думите „лицензирани за търговия с ВЛП обекти“ се заменят с „обекти, получили разрешение за търговия с ВЛП“.

§ 6. В чл. 35, ал. 2, т. 6 думите „малки и средни“ се заменят с „микро, малки и средни“.

§ 7. В чл. 38 се създава т. 3:
„3. сдружения, регистрирани по Закона за юридическите лица с нестопанска цел в обществена полза, които обединяват производители и преработватели на пчелни продукти.“

§ 8. В чл. 41, ал. 1 се изменя така: 
„(1) Кандидатите за финансово подпомагане по интервенциите от Стратегическия план подават единно заявление за подпомагане и в зависимост от дейността, по която се кандидатства, прикачват в Системата за електронни услуги (СЕУ) съответните документи, посочени в заявлението.“

§ 9. В чл. 51, ал. 3 след думите „в случай че в ИСАК“ се добавя „и Информационната система за управление и наблюдение на средствата от Европейските фондове при споделено управление“.

§ 10. В чл. 52, ал. 1 се изменя така:
„(1) За получаване на еднократно плащане ползвателят на помощта подава в срок до 31 август на текущата финансова година заявление за плащане и в зависимост от дейността, по която кандидатства, прикачва в СЕУ съответните документи, посочени в заявлението.“

§ 11. В чл. 53, ал. 2 се изменя така:
„(2) Кандидатът подава единно заявление за плащане за всички заявени дейности по чл. 4.“.

§ 12. В чл. 54, ал. 1, т. 4 думата „представена“ се заменя с „посочена“, а след думите „от ползвателя“ се добавя „в заявлението за подпомагане“.

§ 13. В чл. 59, ал. 1, т. 3 след думите „не преустановява“ се добавя „или променя предмета на“.

§ 14. Член 62 се изменя така:
„Чл. 62. (1) Ползвателят на помощта, получил подпомагане, дължи връщане по реда на чл. 73 от Закона за подпомагане на земеделските производители на вече изплатени суми заедно със законната лихва върху тях, когато: 
1. не изпълни свое нормативно установено или договорно задължение по чл. 58 и 59;
2. е представил декларация с невярно съдържание и/или документ с невярно съдържание, неистински или подправен документ и/или изкуствено са създадени условия за получаване на финансова помощ, за извличане на облага в противоречие с изискванията на тази наредба;
3. е получил финансова помощ и от друг източник за дейностите и активите, финансирани по интервенциите по чл. 4.
(2) В случаите по ал. 1, т. 1 ползвателят на помощта, получил подпомагане, дължи връщане на финансовата помощ в размер, пропорционален на продължителността на неизпълнение на задължението.
(3) Периодът на неизпълнение по ал. 2 се определя от момента на получаване на финансовото подпомагане до установяване на нарушението.
(4) Дължимата сума се изчислява на месечна база, в размер 1/36 от общия размер на изплатената финансова помощ.
(5) В случаите по ал. 1, т. 2 и 3 ползвателят на помощта, получил подпомагане, дължи връщане на целия размер на финансова помощ.“

§ 15. В преходни и заключителни разпоредби се създава § 2а:
„§ 2а. За финансовата 2024 година, за кандидатите за подпомагане със сключени договори по реда на чл. 48, ал. 6:
1. Периодът за извършени разходи по чл. 5, т. 2 е от 1 септември 2023 г. до 30 септември 2024 г.
2. Срокът за подаване на заявления за плащане по чл. 52, ал. 1 е до 30 септември 2024 г.“

§ 16. В Приложение № 1 към чл. 9, ал. 1, в т. IV. „Инвестиции в материални и нематериални активи“, т. 19 „Система за охрана и видеонаблюдение“ се правят следните изменения и допълнения:
1. В основния текст след думата „камери“ се добавя „свързващ кабел“.
2. Буква „ж“ се изменя така:
„ж) камери, в т.ч. Wi-Fi.“

ЗАКЛЮЧИТЕЛНА РАЗПОРЕДБА

§ 17. Наредбата влиза в сила от деня на обнародването ѝ в „Държавен вестник“.

